《和子融闻琴》
宋代·陈文蔚

古曲谁弹起，千年无此音。
尚怜惟韵在，端欲后人寻。
指上虽传操，声中要识心。
半生孤此志，弦续自而今。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。